202\_. gada \_\_.\_\_\_\_\_\_\_\_\_\_\_\_\_\_\_ Noteikumi Nr.\_\_\_\_

Rīgā prot. Nr.\_\_\_ \_\_\_.§

**Grozījumi Ministru kabineta 2014. gada 23. septembra noteikumos Nr. 563 “Noteikumi par ziņu sniegšanu un saņemšanu no Sodu reģistra, valsts nodevas apmēru un izziņas noformēšanas prasībām”**

Izdoti saskaņā ar [Sodu reģistra likuma](https://likumi.lv/ta/id/261384-sodu-registra-likums) [14. panta](https://likumi.lv/ta/id/261384-sodu-registra-likums#p14) trešo daļu un   
[19. panta](https://likumi.lv/ta/id/261384-sodu-registra-likums#p19) ceturto daļu

1. Izdarīt Ministru kabineta 2014. gada 23. septembra noteikumos Nr. 563 “Noteikumi par ziņu sniegšanu un saņemšanu no Sodu reģistra, valsts nodevas apmēru un izziņas noformēšanas prasībām” (Latvijas Vēstnesis, 2014, 190. nr.) šādus grozījumus:

1.1. Svītrot nosaukumā vārdus “valsts nodevas apmēru un izziņas noformēšanas prasībām”;

1.2. Izteikt norādi, uz kāda likuma pamata noteikumi izdoti, šādā redakcijā:

“Izdoti saskaņā ar [Sodu reģistra likuma](https://likumi.lv/ta/id/261384-sodu-registra-likums) [14. panta](https://likumi.lv/ta/id/261384-sodu-registra-likums#p14) trešo daļu un   
[19. panta](https://likumi.lv/ta/id/261384-sodu-registra-likums#p19) ceturto daļu”.

1.3. 1.1. apakšpunktā:

aizstāt vārdus “institūcija vai amatpersona, kura sastāda protokolu par administratīvo pārkāpumu, institūcija vai amatpersona, kura ir tiesīga izskatīt administratīvā pārkāpuma lietas” ar vārdiem “institūcija vai amatpersona, kura veic administratīvā pārkāpuma procesu”;

svītrot vārdus iekavās „(turpmāk – atbildīgā institūcija)”.

1.4. Izteikt 1.2. apakšpunktu šādā redakcijā:

“1.2. veidu un kārtību, kādā Iekšlietu ministrijas Informācijas centrs (turpmāk – centrs) sniedz un nosūta reģistrā iekļautās ziņas Eiropas Savienības dalībvalsts kompetentajai iestādei, kas nodrošina informācijas apmaiņu no sodāmības reģistriem (turpmāk – Eiropas Savienības dalībvalsts centrālā iestāde), un privātpersonām, valsts un pašvaldību iestādēm, kā arī zinātnisko un statistisko pētījumu veikšanai.”

1.5. Svītrot 1.3. un 1.4. apakšpunktu.

1.6. Svītrot 2. punktā vārdus “vai automatizētajā datu apmaiņas”.

1.7. 3. punktā:

papildināt aiz vārdiem “ziņu iekļaušanu reģistrā” ar vārdiem “un ziņu saņemšanu no reģistra”;

svītrot vārdus “vai automatizētajā datu apmaiņas režīmā”;

aizstāt vārdus “institūcija vai amatpersona, kura sastāda protokolu par administratīvo pārkāpumu, institūcija vai amatpersona, kura ir tiesīga izskatīt administratīvā pārkāpuma lietas” ar vārdiem “institūcija vai amatpersona, kura veic administratīvā pārkāpuma procesu”.

1.8. 6. punktā:

aizstāt vārdus “institūcija vai amatpersona, kura sastāda protokolu par administratīvo pārkāpumu, institūcija vai amatpersona, kura ir tiesīga izskatīt administratīvo pārkāpumu lietas” ar vārdiem “institūcija vai amatpersona, kura veic administratīvā pārkāpuma procesu”;

svītrot vārdus “vai automatizētajā datu apmaiņas režīmā”.

1.9. Svītrot 7. punktu.

1.10. Izteikt 11. punkta ievaddaļu šādā redakcijā:

“11. Institūcija vai amatpersona, kura pieņem lēmumu par administratīvā pārkāpuma procesa uzsākšanu, par fiziskās vai juridiskās personas izdarītu pārkāpumu reģistrā iekļauj šādas ziņas:”.

1.11. Svītrot 11.2. apakšpunktā vārdus „un personālsabiedrībai”.

1.12. Izteikt 11.5. apakšpunktu šādā redakcijā:

„11.5. tās institūcijas nosaukums (amatpersonas vārds un uzvārds), kura pieņem lēmumu par administratīvā pārkāpuma procesa uzsākšanu, minētā lēmuma numurs un pieņemšanas datums;”.

1.13. 12. punktā:

izteikt ievaddaļu šādā redakcijā:

„12. Institūcija vai amatpersona, kura pieņem lēmumu par soda piemērošanu vai lēmumu par administratīvā pārkāpuma procesa izbeigšanu, reģistrā iekļauj šādas ziņas:”;

aizstāt 12.1.1. apakšpunktā vārdu “uzliktais” ar vārdu “piemērotais”;

aizstāt 12.1.3. un 12.1.4. apakšpunktā vārdu “uzlikšanu” ar vārdu “piemērošanu”;

aizstāt 12.1.7. un 12.1.8. apakšpunktā vārdu “uzlikšanu” ar vārdu “piemērošanu”;

svītrot 12.1.10. apakšpunktu.

1.14. Aizstāt 14.2. apakšpunktā vārdus “izciests (izpildīts)” ar vārdu “izpildīts”.

1.15. Svītrot 17. punktā vārdus “un garantijas nauda”.

1.16. Izteikt 24., 25., 26. un 27. punktu šādā redakcijā:

“24. Fiziska persona izziņu par sevi no reģistra var saņemt:

24.1. elektroniski, ja tiek identificēts ziņu pieprasītājs;

24.2. ierakstītā pasta sūtījumā;

24.3. Latvijas Republikas diplomātiskajā pārstāvniecībā ārzemēs.

25. Pieprasījumā izziņas sagatavošanai par fizisko personu norāda:

25.1.personas datus, par kuru nepieciešams sagatavot izziņu - vārdu(vārdus), uzvārdu (uzvārdus), kā arī iepriekšējo vārdu (vārdus) un uzvārdu (uzvārdus), personas kodu, kā arī iepriekšējo personas kodu, ja persona to ir mainījusi;

25.2. personas, par kuru nepieciešams sagatavot izziņu, dzimšanas datumu (ārvalstniekiem);

25.3. personas, par kuru nepieciešams sagatavot izziņu, vārda un uzvārda vēlamo rakstību ģenitīva locījumā;

25.4. personas, par kuru nepieciešams sagatavot izziņu, personu apliecinošā dokumenta numuru un derīguma termiņu;

25.5. personas datus, kura aizpilda pieprasījumu – vārdu, uzvārdu, personas kodu un kontaktinformāciju;

25.6. vai izziņu nepieciešams sagatavot steidzami;

25.7. valodu, kādā izziņu nepieciešams sagatavot (latviešu, angļu, krievu);

25.8. piemērojamos maksas pakalpojumu samaksas atvieglojumus un attiecīgo statusu apliecinoša dokumenta reģistrācijas numuru, izdevējiestādi un datumu, no kura stājas spēkā šis statuss;

25.9. piemērojamos maksas pakalpojumu (izziņas tulkošana angļu vai krievu valodā vienas vai piecu darbdienu laikā) atvieglojumus un attiecīgo statusu apliecinoša dokumenta reģistrācijas numuru, izdevējiestādi un datumu, no kura stājas spēkā šis statuss;

25.10. nepieciešamo ziņu apjomu (ziņas no reģistra aktuālās datu bāzes, arhīva datu bāzes, vai par noteiktu laika periodu);

25.11. izziņas saņemšanas veidu;

25.12. valsti un adresi, uz kuru izziņa nosūtāma, ja persona izziņu vēlas saņemt ierakstītā pasta sūtījumā;

25.13. pasta pakalpojuma sniedzēju un pakalpojuma veidu.

26. Izziņu no reģistra par juridisko personu, norādot pārstāvības pamatu, var saņemt juridiskās personas pārstāvis:

26.1. elektroniski, ja tiek identificēts ziņu pieprasītājs;

26.2. ierakstītā pasta sūtījumā;

26.3. Latvijas Republikas diplomātiskajā pārstāvniecībā ārzemēs.

27. Pieprasījumā izziņas saņemšanai par juridisko personu norāda:

27.1. personas datus, par kuru nepieciešamas sagatavot izziņu - juridiskās personas veidu, nosaukumu, reģistrācijas numuru un datumu;

27.2. personas datus, kura iesniedz pieprasījumu – vārdu, uzvārdu, personas kodu un kontaktinformāciju;

27.3. norādi, vai personai šobrīd piešķirts Padziļinātās sadarbības programmas dalībnieka statuss;

27.4. vai izziņu nepieciešams sagatavot steidzami;

27.5. valodu, kādā izziņu nepieciešams sagatavot (latviešu, angļu, krievu);

27.6. nepieciešamo ziņu apjomu (ziņas no reģistra aktuālās datu bāzes, arhīva datu bāzes vai par noteiktu laika periodu);

27.7. izziņas saņemšanas veidu;

27.8. valsti un adresi, uz kuru izziņa nosūtāma, ja persona izziņu vēlas saņemt ierakstītā pasta sūtījumā;

27.9. pasta pakalpojuma sniedzēju un pakalpojuma veidu”.

1.17. Svītrot 28. punktu.

1.18. Izteikt 29. punktu šādā redakcijā:

„29. Izmantojot vienotajā valsts un pašvaldību pakalpojumu portālā www.latvija.lv pieejamo elektronisko pakalpojumu, fiziska persona, autentificējoties un apliecinot savu identitāti ar portālā pieejamiem autentifikācijas līdzekļiem, var bez maksas elektroniski saņemt par sevi, saviem nepilngadīgajiem bērniem un aizbildnībā vai aizgādnībā esošajām personām ziņas par administratīvajiem sodiem un par izdevumiem, kas saistīti ar personai veiktajām pārbaudēm alkohola koncentrācijas, narkotisko vai citu apreibinošo vielu ietekmes konstatēšanai, kā arī par to samaksu.”

1.19. Aizstāt 35. punktā vārdu “piecus” ar vārdu “divus”.

1.20. Svītrot IV un V nodaļu.

1.21. Papildināt noteikumus ar informatīvo atsauci uz Eiropas Savienības direktīvu šādā redakcijā:

“**Informatīva atsauce uz Eiropas Savienības direktīvu**

Noteikumos iekļautas tiesību normas, kas izriet no Eiropas Parlamenta un Padomes 2019. gada 17. aprīļa direktīvā (ES) 2019/884, ar ko groza Padomes Pamatlēmumu 2009/315/TI attiecībā uz informācijas apmaiņu par trešo valstu valstspiederīgajiem un attiecībā uz Eiropas Sodāmības reģistru informācijas sistēmu (ECRIS) un ar ko aizstāj Padomes Lēmumu 2009/316/TI.”

2. Noteikumi stājas spēkā 2022. gada 1. janvārī.

Ministru prezidents A. K. Kariņš

Iekšlietu ministre M. Golubeva

Iesniedzējs: iekšlietu ministre M. Golubeva

Vīza: valsts sekretārs D. Trofimovs